Acum au rămas câteva balize şi o porţiune de stradă pe care se circulă pe un singur sens. În această lună, se împlineşte un an de când firma bucureşteană trebuia să finalizeze investiţia din Slatina, spre disperarea localnicilor şi a reprezentanţilor administraţiei locale.

Din cauza întârzierilor, societatea a acumulat penalităţi de milioane de lei la Primăria Slatina. Totuşi, edilii aşteaptă ca firma să vină şi să termine ce a început. Lucrările de reabilitare a reţelei de canalizare şi alimentare cu apă din Slatina au fost demarate în 2010.